14. ΑΝΑΓΚ. ΝΟΜΟΣ υπ’ αριθ. 518  της 22/23 Αυγ. 1945 (ΦΕΚ Α΄ 213) Περί εκτελέσεως εργασιών μεταφοράς υδάτων προς ενίσχυσιν της υδρεύσεως Αθηνών-Πειραιώς-Περιχώρων. Άρθρ.1.-1.Επιτρέπεται η επίταξις και μεταφορά πηγαίων ή υπογείων υδάτων κειμένων εν τη περιοχή των Νομών Αττικής και Βοιωτίας προς ενίσχυσιν της Υδρεύσεως Αθηνών-Πειραιώς και Περιχώρων. 2.Η επίταξις διατάσσεται και αίρεται δι’ αποφάσεως του Υπουργού των Δημοσίων Έργων. Προκειμένου περί υδάτων χρησιμοποιουμένων δι’ αρδεύσεως η απόφασις αύτη λαμβάνεται μετά προηγουμένην γνωμάτευσιν Επιτροπής αποτελουμένης εξ ενός αντιπροσώπου του Υπουργείου Δημοσίων Έργων και ενός του Υπουργείου Γεωργίας οριζομένων υπό των οικείων Υπουργών. Η Επιτροπή αύτη γνωμοδοτεί περί της ανάγκης επιτάξεως ή μη των Υδάτων τούτων μετ’ εκτίμησιν των αναγκών αρδεύσεως. 3.Η αποζημίωσις των γιγνομένων επιτάξεων υδάτων καθορίζεται υπό του Υπουργού των Δημοσίων Έργων μετά σύμφωνον γνώμην Επιτροπής απαρτιζομένης εξ ενός εφέτου ως Προέδρου, οριζομένου υπό του Υπουργού της Δικαιοσύνης, του Προϊσταμένου του Γραφείου Ελέγχου Εκμεταλλεύσεως της Υδρεύσεως Αθηνών-Πειραιώς-Περιχώρων και του αρμοδίου Νομογεωπόνου ως μελών. 4.Εάν οι δικαιούχοι δεν αποδεχθώσι τον γενόμενον καθορισμόν της αποζημιώσεως δύνανται εντός δύο μηνών από της κοινοποιήσεως εις τούτους της αποφάσεως του Υποργού να ζητήσωσι τον δια δικαστικής εκτιμήσεως καθορισμόν της αποζημιώσεως εφαρμοζομένων ως προς τον τρόπον της ασκήσεως της προσφυγής και την περαιτέρω διαδικασίαν των σχετικών διατάξεων του Α.Ν. 1731/39 «περί αναγκαστικών απαλλοτριώσεων». 5.Αι καθοριζόμεναι αποζημιώσεις, καταβάλλονται υπό της Ελληνικής Εταιρείας Υδάτων εις βάρος των εσόδων της εκμεταλλεύσεως της Υδρεύσεως. Σελ. 695 Ύδρευση Λεκανοπεδίου Αθηνών 23.Ι.β.13-14 Άρθρ.2.-1.Των εργασιών της μεταφοράς των υδάτων θεωρουμένων ως έργων δημοσίας ανάγκης και ωφελείας τ’ αναγκαιούντα δια την εκτέλεσιν των έργων ακίνητα και αι επ’ αυτών δουλείαι ή έτερα δικαιώματα απαλλοτριούνται αναγκαστικώς υπέρ και δαπάνη του Δημοσίου δι’ αποφάσεως του Υπουργού των Δημοσίων Έργων. 2.Όπου δεν ήθελε πραγματοποιηθή απαλλοτρίωσις και ιδία εις τας περιπτώσεις διελεύσεως του αρμοδίου προσωπικού και δια των ιδιοκτησιών προς προσπέλασιν εις την ζώνην των έργων συνιστώνται δουλείαι βαρύνουσαι τα κτήματα κατά τας ισχύουσας διατάξεις. 3.Προσωρινά μέτρα επί των έργων ως και των συνιστωμένων κατά τ’ ανωτέρω δουλειών απαγορεύονται απολύτως μη ισχυούσης ουδ’ εφαρμοζομένης της εξαιρετικής διαδικασίας του Ειρηνοδίκου, επιφυλάσσονται ουχ’ ήττον εις τον ιδιοκτήτην πάντα τα εκ του κοινού δικαίου λοιπά δικαιώματα. 4.Προκειμένου περί απαλλοτριώσεων ακινήτων αξίας μέχρις εκατόν χιλιάδων δραχμών η εκτίμησις και η καταβολή της αξίας ενεργείται κατά τας διατάξεις του άρθρ. 6 του Νόμ. 5511/1932 «περί καταβολής αποζημιώσεων λόγω ατυχημάτων, τρόπου εκτιμήσεως αξίας απαλλοτριουμένων ακινήτων κλπ.»επί των απολογιστικώς δια λογαριασμόν του Δημοσίου εκτελουμένων έργων. Άρθρ.3.-1.Δι’ αποφάσεων του Υπουργού των Δημοσίων Έργων κανονίζονται πάσαι αι αναγκαίαι λεπτομέρειαι δια την εκτέλεσιν του παρόντος. 2.Τας λεπτομερείας της εκτελέσεως των εργασιών, μεταφοράς των υδάτων υπό της Ελληνικής Εταιρείας Υδάτων κατά τας διεπούσας την εκμετάλλευσιν της υδρεύσεως διατάξεις, κανονίζει κοινή απόφασις των Υπουργών Οικονομικών και Δημοσίων Έργων. 3.Η ισχύς του παρόντος άρχεται από της δημοσιεύσεώς του εν τη Εφημερίδι της Κυβερνήσεως. 